OpenLLM-France/wikimedia huggingface dataset:
# Hamiville

Hamiville (en luxemburguès: Heesdref; alemany: Heisdorf) és una vila de la comuna de Wincrange, situada al districte de Diekirch del cantó de Clervaux. Està a uns 51 km de distància de la ciutat de Luxemburg.
Abans de l'1 de gener de 1978, Hamiville formava part de l'antiga comunitat de Boevange.

## Referències

* ↑ «Hamiville». [Consulta: 24 setembre 2015].
# Glossamia sandei

Glossamia sandei és una espècie de peix pertanyent a la família dels apogònids.

## Descripció

* Pot arribar a fer 19 cm de llargària màxima.
* 7 espines i 10 radis tous a l'aleta dorsal i 2 espines i 8 radis tous a l'anal.

## Hàbitat

És un peix d'aigua dolça, demersal i de clima tropical (3°S-10°S).

## Distribució geogràfica

Es troba a Nova Guinea.

## Observacions

És inofensiu per als humans.

## Referències

* ↑ Gill T. N., 1863. Catalogue of the fishes of Lower California, in the Smithsonian Institution, collected by Mr. J. Xantus. Part IV. Proc. Acad. Nat. Sci. Phila. v. 15. 80-88.
* ↑ uBio (anglès)
* ↑ Weber, M., 1907. Süsswasserfische von Neu-Guinea ein Beitrag zur Frage nach dem früheren Zusammenhang von Neu-Guinea und Australien. A: Nova Guinea. Résultats de l'expédition scientifique Néerlandaise à la Nouvelle-Guinée. Süsswasserfische von Neu-Guinea ein Beitrag zur Frage nach dem früheren Zusammenhang von Neu-Guinea und Australien. v. 5 (Zool.) pt 2: 201-267, Pls. 11-13.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Thresher, R.E., 1984. Reproduction in reef fishes. T.F.H. Publications, Inc. Ltd., Neptune City, Nova Jersey, Estats Units. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Michael J. Belton

Michael J. Belton (Bognor Regis, West Sussex, Anglaterra, 29 de setembre de 1934 - 4 de juny de 2018) fou un astrònom estatunidenc d'origen anglès, president de Belton Space Exploration Initiatives i astrònom emèrit al Kitt Peak National Observatory d'Arizona. Belton es va exercir com a President en el 2002 del Planetary Science Decadal Survey que guia a la NASA i altres plans de les Agències del Govern dels Estats Units per a l'exploració del sistema solar. Belton va estudiar primer a la Universitat de St. Andrews a Escòcia i es va doctorar a la Universitat de Califòrnia a Berkeley per la seva tesi doctoral sobre "La interacció de les cues dels cometes de tipus II amb el medi interplanetari".
Belton va dirigir l'equip de Galileo Imaging Science en estudis d'imatges d'alta resolució de Venus, Júpiter, les llunes de Júpiter Io, Europa, Ganimedes i Cal·listo, la lluna de la Terra, així com els asteroides Ida, Gaspra, i Dàctil. L'equip també va estudiar la col·lisió del cometa Shoemaker-Levy 9 amb Júpiter.

## Honors

* Premi Gerard P. Kuiper en Ciències Planetàries, 1995
* El planeta menor 3498 Belton porta el seu nom

## Referències

* ↑ https://aas.org/obituaries/michael-j-belton-1934-2018-obituary-needed Arxivat 2018-06-12 a Wayback Machine.
* ↑ http://www.psi.edu/news/cover-pages/2018/michael-j-s-belton-1934-2018
* ↑ New Frontiers in the Solar System: An Integrated Exploration Strategy. Washington, DC: National Research Council, 2003, p. iv. ISBN 0-309-55902-2.
* 1 2 «Michael Belton Bio». Belton Space Exploration. Arxivat de l'original el 2016-03-05. [Consulta: 8 gener 2018].
* ↑ «Gerard P. Kuiper Prize in Planetary Sciences». American Astronomical Society.
* ↑ Schmadel, Lutz D. Dictionary of minor planet names, Volume 1. Springer, agost 2003, p. 298. ISBN 3-540-00238-3.
# Josep Estiragués i Godall

Josep Estiragués i Godall (Sant Vicenç de Castellet, 13 de febrer de 1930 - Saragossa, octubre de 2001) fou un futbolista català de la dècada de 1950.
Després de destacar al CE Manresa va ser fitxat pel RCD Espanyol la temporada 1951-52, però no gaudí de minuts, disputant només un partit de lliga. La campanya 1952-53 va ser cedit a la UE Lleida i les dues posteriors al CE Sabadell. El 1955 fou fitxat pel Reial Saragossa, club on jugà durant cinc temporades i on visqué els seus millors anys com a professional. Disputà 132 partits oficials en els quals marcà 11 gols. La primera d'aquestes temporades la jugà a Segona, assolint l'ascens a Primera, on jugà 84 partits entre 1956 i 1960. Un cop retirat s'establí a Saragossa on creà una empresa del ram de la moda.

## Referències

* ↑ «Zaragoza 0 - Málaga 2». La Vanguardia, 29-10-2001. [Consulta: 1r desembre 2014].
* 1 2 «Fitxa d'Estiragués». Periquito.cat. [Consulta: 1r desembre 2014].
* ↑ «Estiragués». somosleyenda.realzaragoza. Arxivat de l'original el 2015-01-09. [Consulta: 1r desembre 2014].

## Enllaços externs

* Perfil a BDFutbol
# František Šterc

František Šterc (27 de gener de 1912 - 31 d'octubre de 1978) fou un futbolista txecoslovac. Va formar part de l'equip txecoslovac a la Copa del Món de 1934.
# Macrothyatira

Macrothyatira és un gènere de papallones nocturnes de la subfamília Thyatirinae de la família Drepanidae.

## Espècies seleccionades

* Macrothyatira arizana (Wileman, 1910)
** Macrothyatira arizana diminuta (Houlbert, 1921)
* Macrothyatira conspicua (Leech, 1900)
* Macrothyatira danieli Werny, 1966
* Macrothyatira fasciata (Houlbert, 1921)
* Macrothyatira flavida (Butler, 1885)
* Macrothyatira flavimargo (Leech, 1900)
* Macrothyatira labiata (Gaede, 1930)
* Macrothyatira oblonga (Poujade, 1887)
* Macrothyatira stramineata (Warren, 1912)
* Macrothyatira subaureata (Sick, 1941)
* Macrothyatira transitans (Houlbert, 1921)

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Macrothyatira» (en anglès). The Global Lepidoptera Names Index [Natural History Museum], 2003.

## Bibliografia

* Mamuro. Insect World. 20(2), 1916, p. 48.
* Laszlo, Gy. M.; Ronkay, G.; Ronkay, L.; Witt, T. «The Thyatiridae of Eurasia including the Sundaland and New Guinea (Lepidoptera).». Esperiana Buchreihe zur Entomologie, Band 13, 2007, pàg. 1-683. Arxivat de l'original el 2008-10-05 [Consulta: 23 febrer 2020].
# Puig d'en Canals

El Puig d'en Canals és un petit puig de només 268 m d'altitud situat en el terme de Llucmajor, a Mallorca, prop de la carretera que uneix Llucmajor amb s'Aranjassa (Ma-19A). És l'elevació més al llevant del massís de Randa i està rodejat per la part de llevant i tramuntana pel puig de Sa Bassola, amb elevacions lleugerament superiors. En puig d'en Canals destaca dels altres perquè hi ha situat un vèrtex geodèsic.

## Referències

* ↑ SITIBSA. Servei d'Informació Territorial de les Illes Balears. «IDEIB.Infraestructura de dades espacials de les Illes Balears». Direcció General d'Ordenació del Territori del Govern de les Illes Balears. Arxivat de l'original el 2014-06-22. [Consulta: 4 agost 2011].
# Anatòlia Central

La Regió d'Anatòlia Central (turc: İç Anadolu Bölgesi) és una de les 7 regions geogràfiques de Turquia.
Situada al centre de Turquia, limita amb la Regió de la Mar Negra al nord, la Regió de la Màrmara al nord-est, la Regió de l'Egeu a l'oest, la Regió de la Mediterrània al sud, sud-oest i sud-est, i la Regió d'Anatòlia Oriental a l'est.

## Subdivisions

* Secció de Konya (turc: Konya Bölümü)
** Altiplà d'Obruk (turc: Obruk Platosu)
** Veïnat de Konya - Ereğli (turc: Konya - Ereğli Çevresi)
* Secció d'Alta Sakarya (turc: Yukarı Sakarya Bölümü)
** Àrea d'Ankara(turc: Ankara Yöresi)
** Barranc Porsuk (turc: Porsuk Oluğu)
** Àrea de la Serralada de Sündiken (turc: Sündiken Dağları Yöresi)
** Barranc d'Alta Sakarya (turc: Yukarı Sakarya Yöresi)
* Secció del Kızılırmak Mitjà (turc: Orta Kızılırmak Bölümü)
* Secció d'Alt Kızılırmak (turc: Yukarı Kızılırmak Bölümü)

## Ecoregions
### Boscos temperats de frondoses mixtos

Boscos temperats de frondoses mixtos inclouen:
* Boscos caducifolis d'Anatòlia Central
* Boscos caducifolis d'Anatòlia Oriental

### Boscos temperats de coníferes

Boscos temperats de coníferes són els Boscos coníferes i caducifolis d'Anatòlia Septentrional.

### Praderies, sabanes i matollars temperats

L'estepa d'Anatòlia Central està classificada com a praderies, sabanes i matollars temperats.

### Boscos mediterranis

Els boscos mediterranis inclouen:
* Boscos coníferes i caducifolis mixtos d'Anatòlia
* Boscos montans coníferes i caducifolis d'Anatòlia Meridional

## Províncies

Províncies que es troben completament a la Regió d'Anatòlia Central:
* Aksaray
* Kırıkkale
* Kırşehir
* Nevşehir
Províncies que es troben principalment a la Regió d'Anatòlia Central:
* Ankara
* Çankırı
* Eskişehir
* Karaman
* Kayseri
* Konya
* Sivas
* Yozgat
Províncies que es troben parcialment a la Regió d'Anatòlia Central:
* Afyonkarahisar
* Bilecik
* Çorum
* Erzincan

## Clima

La Regió d'Anatòlia Central gaudeix d'un clima continental clima semiàrid, caracteritzat per estius secs i càlids i hiverns freds i nevats. La major part de la regió sol tenir baix nivell de precipitacions durant tot l'any.

## Vegeu també

* Geografia de Turquia
# Serra del Tallat

La serra del Tallat és una cadena de muntanyes situada entre les comarques de la Conca de Barberà i l'Urgell. Esdevé el límit natural entre la Conca estrictament geogràfica, al sud, i la zona segarrenca de l'Urgell, al nord, separant també les províncies de Lleida i Tarragona. Arriba als 874 msnm al carrer de Dalt de Forès.
Esdevé la continuació per l'est de la serra de Vilobí, de la qual la separa el coll de Senan. S'estén pels municipis de Senan, l'Espluga de Francolí, Vallbona de les Monges, Blancafort, Solivella, Passanant i Belltall, Forès, Rocafort de Queralt i Conesa.
A l'extrem occidental, un sector de la cadena rep, simplement, el nom de la Serra (Senan), mentre que a la banda oriental, enllà del coll de Belltall, també se l'anomena serra de Forès (Solivella, Passanant i Belltall, Forès, Rocafort de Queralt i Conesa).
La recorre parcialment el sender GR-171 i un dels seus cims allotja el santuari del Tallat.
El 2006 s'hi va començar la construcció del parc eòlic de la serra del Tallat, que va entrar en funcionament el 2007.

## Cims destacats

D'oest a est, trobem:
* Cobertran, 791 msnm (Senan i Vallbona de les Monges).
* Tossal Gros de Vallbona, 803 msnm (l'Espluga de Francolí i Vallbona de les Monges).
* Tossal Gros, 804 msnm (Blancafort i Vallbona de les Monges).
* Roques d'en Ponç, 769 msnm (Vallbona de les Monges i Passanant i Belltall).
* les Forques, 868 msnm (Forès).
* Torrefaves, 687 msnm (Rocafort de Queralt).
* Tossal del Cap de Terme, 743 msnm (Conesa).

## Referències

* ↑ «serra del Tallat | enciclopedia.cat». [Consulta: 5 juny 2024].
* 1 2 «ICGC - Vissir3». [Consulta: 5 juny 2024].
* ↑ «Mirador de la Conca de Barberà a Fulleda» (en castellà). [Consulta: 5 juny 2024].
* ↑ «la Serra | enciclopedia.cat». [Consulta: 5 juny 2024].
* ↑ «Forès | enciclopedia.cat». [Consulta: 5 juny 2024].
* ↑ «Cobertran | enciclopedia.cat». [Consulta: 5 juny 2024].
* ↑ «tossal Gros de Vallbona | enciclopedia.cat». [Consulta: 5 juny 2024].
* ↑ «tossal Gros | enciclopedia.cat». [Consulta: 5 juny 2024].
* ↑ «les Forques | enciclopedia.cat». [Consulta: 5 juny 2024].
* ↑ «Torrefaves | enciclopedia.cat». [Consulta: 5 juny 2024].
* ↑ «tossal del Cap de Terme | enciclopedia.cat». [Consulta: 5 juny 2024].
# Gadsden (Alabama)

Gadsden és una població dels Estats Units a l'estat d'Alabama. Segons el cens del 2006 tenia 37.291 habitants.

## Demografia

Segons el cens del 2000, Gadsden tenia 38.978 habitants, 16.456 habitatges, i 10.252 famílies. La densitat de població era de 418,4 habitants/km².
Dels 16.456 habitatges en un 24,9% hi vivien nens de menys de 18 anys, en un 40,5% hi vivien parelles casades, en un 18,1% dones solteres, i en un 37,7% no eren unitats familiars. En el 33,9% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,91.
Per edats la població es repartia de la següent manera: un 23% tenia menys de 18 anys, un 9,5% entre 18 i 24, un 25,3% entre 25 i 44, un 22% de 45 a 60 i un 20,1% 65 anys o més.
L'edat mediana era de 39 anys. Per cada 100 dones hi havia 85,2 homes. Per cada 100 dones de 18 o més anys hi havia 80,1 homes.
La renda mediana per habitatge era de 24.823 $ i la renda mediana per família de 31.740 $. Els homes tenien una renda mediana de 29.400 $ mentre que les dones 19.840 $. La renda per capita de la població era de 15.610 $. Aproximadament el 18,1% de les famílies i el 22,9% de la població estaven per davall del llindar de pobresa.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Mofeta amazònica

La mofeta amazònica (Conepatus semistriatus) és un carnívor de la família de les mofetes (Mephitidae). És una de les quatre espècies del gènere Conepatus. El seu àmbit de distribució s'estén des de Mèxic al nord fins a la selva de l'Amazones al sud. Viu en zones de bosc obert.

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Josep Estrada i Garriga

Josep Estrada i Garriga (Granollers, Vallès Oriental, 10 de març de 1912 - ibíd., 9 d'octubre de 2001) fou arqueòleg i historiador aficionat.
Josep Estrada fou el pioner de l'arqueologia al Vallès Oriental i un nom de referència en l'arqueologia de camp a Catalunya. Així mateix, destaca fortament la seva tasca com a historiador local de Granollers. Un dels fundadors de l'Agrupació Excursionista de Granollers.
De familia molt humil, tenia d'escombrar l'escola per poder assistir a les classes. Inicia el seu interés per l'arqueologia als 15 anys quan troba a l'hort de casa una moneda romana. El 1944 es casa amb Feli Miyares Morante a l'església romànica de Sant Fèlix de Canovelles.

## Referències

* 1 2 Pardo, Jordi «Josep Estrada, arqueoleg i historiado». Lauro: revista del Museu de Granollers, Núm. 22-23, 2002, pàg. 61-74. ISSN: 2385-5045 [Consulta: 12 maig 2019].
* ↑ Torres Medalla, Miriam. Medalles de la Ciutat 2009. Granollers: Ajuntament de Granollers, 2019, p. 87. ISBN 978-84-937059-3-0.
# Gens Lucília

La gens Lucília (en llatí Lucilia gens) va ser una gens romana d'origen plebeu molt poc coneguda.
Només va produir un personatge destacat, el poeta Gai Lucili. Cap dels seus membres va arribar a cap dels principals càrrecs de la república. Van usar els cognoms Balb i Bas, i més tard sota l'imperi els de Capitó i Llong; alguna moneda o medalla mosta també el cognom Ruf. També es coneixen Lucilii sense cap cognomen.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 822.
# Lotus sagrat

«Lotus sagrat» té aquests significats:
* El lotus sagrat de l'Índia (Nelumbo nucifera)
* El lotus sagrat egipci blau (Nymphaea caerulea)
* El lotus sagrat egipci blanc (Nymphaea lotus)
# Punts fixos dels grups d'isometria en l'espai euclidià

Un punt fix d'un grup d'isometria és un punt que és un punt fix per cada isometria en el grup. Per a qualsevol grup d'isometria d'espai euclidià el conjunt de punts fixos és el buit o bé un espai afí.
Per un objecte, qualsevol centre únic i, en general, qualsevol punt amb propietats úniques en relació amb l'objecte és un punt fix de la seva simetria de grup.

## Dimensió arbitrària
### Punt

    Un exemple d'un grup d'isometria, aplicant-lo en totes les dimensions, és el generat per la inversió en un punt. Un n-dimensional paral·lelepípede és un exemple d'un objecte invariant sota aquesta inversió.
# Alphonse Goovaerts

Alphonse Jean Marie André Goovaerts (Anvers, 25 de maig de 1847 - Etterbeek, 25 de desembre de 1922) fou un compositor i musicòleg belga.
El 1866 fou nomenat director de la biblioteca municipal d'Anvers i del 1899 fins al 1913 va ser arxiver general de l'arxiu de l'Estat a Brussel·les. És conegut principalment per la seva Histoire et bibliographie de la typographie musicale (1890), obra guardonada per l'Academie Royale des Sciences, des Lettres et des Beaux-Arts de Bèlgica, i per un estudi sobre la música religiosa. Va compondre una missa solemne per a cor, orquestra i orgue, i lieders en neerlandès a tres veus.

## Algunes obres

* Histoire et bibliographie de la typographie musicale dans les Pays-Bas (en francès), 1880, p. 608. va ser reeditat en facsímil el 1963 per l'editorial Knuf d'Amsterdam.
* Notice biographique et bibliographique sur Pierre Phalèse, imprimeur de musique à Anvers au 16e siècle (e-book) (en francès). Brussel·les: De Toint-Scohier, 1869.
* Levensschets van ridder Leo de Burbure, toonzetter en geschiedschrijver (en neerlandès). Fontaine, 1871. (Biografia del Cavaller Leo de Burbure, compositor i historiador)

## Referències

* ↑ Enciclopèdia Espasa. volum 26, p. 692. ISBN 84-239-4526-X.
# Sherin Khankan

Sherin Khankan (Aarhus, 13 d'octubre de 1974), abans Ann Christine Khankan, és la primera imam dona de Dinamarca que ha coordinat l'obertura d'una mesquita a Copenhaguen dirigida per dones anomenada mesquita Mariam. També és activista en temes musulmans com la integració femenina i l'extremisme religiós, i ha escrit nombrosos textos sobre islam i política.

## Trajectòria

Khankan va néixer a Dinamarca el 1974, filla d'un pare sirià i una mare finesa. El seu pare era refugiat polític i feminista. Khankan va estudiar a Damasc i va tornar a Dinamarca l'any 2000. Considera que va néixer entre dos mons i que el seu objectiu és conciliar contraris. Té un màster en Sociologia de la Religió per la Universitat de Copenhaguen. Khankan té dues filles i dos fills i està divorciada.
Khankan ha dirigit la fundació de la mesquita Mariam al centre de Copenhaguen. La mesquita es diferencia d'altres mesquites daneses perquè està dirigida per dones, enlloc de que les dones es limitin a vigilar les cerimònies religioses des d'un balcó. Existeixen mesquites semblants als EUA, Canadà i Alemanya, però Mariam va ser la primera a Dinamarca. Khankan va fundar una organització anomenada Musulmans Crítics interessada en el vincle entre religió i política. El 2006 va publicar un llibre titulat Islam og Forsoning – en offentlig sag («Islam i reconciliació: una qüestió pública»).
Khankan assenyala que tant el cristianisme, com les institucions jueves o musulmanes s'han convertit en patriarcals, i considera que les mesquites dirigides per dones són un repte per a aquesta tradició. Tot i haver viscut certa oposició, assegura que la recepció ha estat, en general, favorable. La mesquita es va obrir el febrer de 2016, però no va oferir un servei regular fins al mes d'agost. Khankan va cridar a la pregària i 60 dones es van reunir al pis de sobre d'un establiment de menjar ràpid. Una altra imam, Saliha Marie Fetteh, va prendre la paraula i va parlar sobre dona i islam. La nova mesquita ha celebrat diversos casaments. La mesquita casa parelles de religions diferents, fet que algunes mesquites no permeten. Va formar part del parlament com a candidata del partit socioliberal Esquerra Radical. Khankan va ser nomenada per la BBC una de les 100 Dones de 2016.

## Referències

* ↑ «Khankan, una de les poques dones imam del món, diu que elles són el futur de l'islam». CCMA, 18-03-2018. [Consulta: 16 setembre 2019].
* ↑ Lagarriga, Dídac P. «Sherin Khankan: dona i imam». Ara, 04-04-2018. [Consulta: 16 setembre 2019].
* 1 2 Jensen, Sanni. «Denmark's First Female Imam». Berlingske. Berlingske Media, 30-03-2015. [Consulta: 8 desembre 2016].
* ↑ «BBC 100 Women 2016: Who is on the list?». BBC News, 21-11-2016.
# Gaelcholáiste

Una gaelcholáiste és una escola d'ensenyament secundari d'Irlanda (tant de la República d'Irlanda com d'Irlanda del Nord, situada fora de les Gaeltacht i on la llengua d'ensenyament i comunicació és el gaèlic irlandès. Dels aproximadament 10.000 estudiants que fan els seus estudis en irlandès, aproximadament uns 6.000 ho fan a les gaelcholáiste (incloses les gaelcholáistí a Irlanda del Nord).
Les Gaelcoláistí estan representades i reben el suport de l'organització Gaelscoileanna Teo, amb base a Dublín.

## Futures Gaelcoláiste

Com a resultat de l'anunci del Departament d'Educació i Formació del 25 de juliol de 2012, s'obriran tres noves Gaelcoláistí pel setembre de 2014: -
| Localització | NOm Coláiste | Cos patró |
| Balbriggan | Coláiste Ghlór na Mara Arxivat 2012-07-12 a Wayback Machine. | An Foras Pátrúnachta |
| Carrigaline | Gaelcholáiste Charraig Uí Leighin | Co. Cork VEC |
| Dundrum (Dublín) | TBC | An Foras Pátrúnachta |

## Vegeu també

* Gaelscoil

## Referències

* ↑ http://www.education.ie/en/Press-Events/Press-Releases/2012-Press-Releases/PR12-07-25.html
* ↑ «Dept of Education announcement». Departament d'Educació i Formació (Irlanda).
* ↑ «Fingal Independent Coláiste article». Fingal Independent.
# Michał Gołaś

Michał Gołaś (29 d'abril de 1984) és un ciclista polonès, professional des del 2006 fins al 2021.
En el seu palmarès destaca el campionat de Polònia en ruta del 2012, i el Campionat de Flandes de 2015.

## Palmarès

* 2006
** Campió de Polònia en ruta sub-23
* 2010
** Vencedor de la classificació dels esprints de la Volta a la Gran Bretanya
* 2011
** Vencedor de la classificació de la muntanya de la Volta a Polònia
* 2012
** Campió de Polònia en ruta
* 2015
** 1r al Campionat de Flandes

### Resultats al Giro d'Itàlia

* 2011. No surt (16a etapa)
* 2012. 93è de la classificació general
* 2013. 62è de la classificació general
* 2017. 141è de la classificació general

### Resultats a la Volta a Espanya

* 2011. No surt (8a etapa)
* 2016. 118è de la classificació general
* 2020. No surt (8a etapa)

### Resultats al Tour de França

* 2014. 55è de la classificació general
* 2015. 95è de la classificació general

## Referències

* ↑ «El polaco Michal Golas se une al Bahrain Victorious como director deportivo» (en castellà). Ciclismo a fondo, 04-11-2021. [Consulta: 4 març 2022].

## Enllaços externs

* Fitxa a sitiodeciclismo.net
* Fitxa a procyclingstats.com